Gran èxit de participació en la Diada Solidària d'Alaquàs
27/03/2006 13:21:00

# Gran èxit de participació en la Diada Solidària d'Alaquàs

*   27/03/2006 13:21:00
*   [Imprimir](#)
*   Compartir
*    https://www.alaquas.org/documento.asp?id\_do=9795

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9795%2F0&title=Ajuntament%20d%27Alaqu%C3%A0s.%20Premsa.Gran%20%C3%A8xit%20de%20participaci%C3%B3%20en%20la%20Diada%20Solid%C3%A0ria%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9795/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9795/9795_Form_4.jpg)](https://www.alaquas.org/ficheros/documentos/2006/2/9795/9795_Form_10.jpg "<a href='https://www.alaquas.org/ficheros/documentos/2006/2/9795/9795_Form_10.jpg' target=_blank><i class='fa fa-external-link' aria-hidden='true'></i>.Gran èxit de participació en la Diada Solidària d'Alaquàs</a>")

En la jornada es van recaptar vora 4000 euros que es destinaran a un projecte de cooperació internacional de nutrició per a xiquets i xiquetes a Nicaragua

L'Ajuntament d'Alaquàs amb la col·laboració de diverses associacions i col·lectius locals de la ciutat va organitzar el passat dissabte 25 de març una jornada solidària sota el nom Diada Solidària amb l'objectiu de recolzar el projecte de cooperació internacional de la Fundació Más Vida anomenat "Cap a una nutrició integral als xiquets i xiquetes del municipi d'Esteli a Nicaragua". Aquesta ajuda es suma a les col·laboracions que l'Ajuntament ve realitzant dins de la seua política de cooperació internacional centrada en les zones amb menys recursos.

L'escenari escollit per a la celebració d'aquesta activitat va ser l'Albereda de les Autonomies, just enfront del col·legi Bonavista. Milers de persones van passar pel recinte al llarg del matí per a participar en les diferents activitats organitzades. En total es van recaptar un total de 3831,90 euros, a què haurà d'afegir-se l'ajuda que es recollirà el proper cap de setmana en el Futbol Solidari organitzat per l'EMDA.

A les 11 hores del matí va començar la Cursa Solidària organitzada en què es van inscriure vora 700 participants. Mitja hora abans es va realitzar el lliurament de dorsals.

A partir de les 11 hores del matí i fins les 14 hores del migdia es va obrir també el rastrell i la cafeteria així com una exposició fotogràfica sobre el projecte amb el qual Alaquàs va col·laborar amb totes aquestes activitats. Els diversos tallers i activitats recreatives van començar a las 12 hores del matí.  Manualitats, pintura, animació, batuca i circuit de bicicletes van ser els més destacats. Per a finalitzar el matí, a partir de les 14 hores hi va haver un festival de paelles.

Paral·lelament a aquestes activitats, i dins també d'aquesta jornada solidària, de 9 a 14 hores al Camp de Futbol del Terç va acollir Futbol Solidari. L'EMDA CF va jugar 11 partits amb els Clubs de Futbol de Benimaclet, Rocafort, Xirivella, Torrent, CF Valdes Paiporta-Picanya, San Marcelino (Rambleta), Utiel i els Cracks. A les 17 h va jugar l'equip d'EMDA CF Juvenil B.

Les activitats organitzades amb motiu d'aquesta Diada van continuar el diumenge 26 de març a partir de les 20 hores de la vesprada a la parròquia Mare de Déu de l'Olivar on hi va haver un concert musical a càrrec del Cor de Cambra Mestral.

El proper dissabte 1 d'abril de 9 a 14 h al Camp de Futbol del Terç hi haurà també una jornada de Futbol Solidari. L'EMDA CF jugarà  amb els Clubs de Futbol de Benimamet, Rocafort, Club Esportiu El Planter, Manises, Aldaia Unión Deportiva, Xirivella, Marines i Manises. Per a finalitzar, el diumenge 2 d'abril a les 12 h jugarà l'EMDA CF d'Alaquàs Juvenil A  contra el Manises CF.

Per a l'organització de la Diada Solidària l'Ajuntament d'Alaquàs ha comptat amb la participació d'algunes associacions de la ciutat i col·lectius entre les que destaquen: Agrupament Escolta Argila i Pas de Pi, Ames de Casa Tyrius, AMPA Bonavista, AMPA Faustí Barberà, AMPA González Gallarza, Animacció, l'Associació Cultural l'Oroneta, l'Associació de Jubilats i Pensionistes d'Alaquàs, l'Associació de Veïns Blasco Ibáñez, la Casa de la Joventut Sauqala, la Cofraria de la Santíssima Creu, el Cor de la Cambra Mestral, el Club d'Atletisme i Ciclista d'Alaquàs, el grup Special-K, l'Escola Municipal de Futbol (EMDA), els Júniors Shalom, Racó Solidari d'Alaquàs i la Unió Musical d'Alaquàs.

L'elecció del projecte "Cap a una millora integral de la nutrició dels i les xiquetes d'Estelí en Nicaragua" de la Fundació Más Vida ha estat a càrrec de totes les associacions participants. Aquest projecte tracta de millorar els índex nutricionals dels i les xiquetes en edat escolar assegurant l'abastiment i la seguretat alimentària a través de menjadors escolars, horts escolars i granges escoles.

Els i les beneficiaries són els xiquets i xiquetes que assisteixen a comunitats rurals d'Estelí amb alts graus de pobresa i escassetat  d'infrastructures. Compta amb tres components fonamentals: la millora nutricional i seguretat nutricional per pal·liar problemes d'atenció, rendiment i mal desenvolupament físic. Potenciar la productivitat i sostenibilitat, a través dels horts escolars i les granges escoles ja que es pretén un autoabastiment i la formació i educació ambiental per dur endavant les granges escoles i horts escolars.